Covid-19-statistieke: Amper 9 000 nuwe gevalle(Argieffoto: Ronny Hartmann/AFP) Suid-Afrika het nou meer as 1 712 900 bevestigde Covid-19-gevalle met 8 881 nuwe gevalle wat aangemeld is. Die Nasionale Instituut vir Oordraagbare Siektes (Nios) het Woensdagaand bevestig dat 1 712 939 bevestigde Covid-19-gevalle al in die land aangemeld is. Volgens Nios is die jongste positiwiteitskoers 16,5%. Die meeste nuwe gevalle is in Gauteng (5 111) aangemeld, gevolg deur die Wes-Kaap (783) en Noordwes (650). Die sterftesyfer weens Covid-19 staan nou op 57 310 nadat nog 127 sterftes aangemeld is. Tot dusver het 1 589 501 mense reeds van die virus herstel; dit is ’n herstelkoers van 92,8%. Suid-Afrika het tot dusver 11 985 750 toetse vir Covid-19 gedoen, 53 732 sedert die vorige verslag. Volgens Nios was daar in die afgelope 24 uur 1 150 hospitaalopnames waarvan die meeste in Gauteng (587) was. Daar is tans altesaam 7 194 mense wat in hospitale vir Covid-19 behandel word. Altesaam 479 768 gesondheidsorgwerkers is tydens die eerste fase van die inentingsprogram ingeënt. Meer as 1 043 000 mense is reeds tydens die tweede fase ingeënt. Provinsiale statistieke: Sterftes en gevalle wat herstel het: